8. การจัดการ 

 8.1 โครงสร้างการจัดการ

โครงสร้างกรรมการบริษัท ประกอบด้วยคณะกรรมการ 2 ชุด คือ คณะกรรมการบริษัท
และคณะกรรมการตรวจสอบ
โดยคณะกรรมการและผู้บริหารของบริษัทประกอบด้วยผู้ทรงคุณวุฒิที่มีคุณสมบัติครบตามมาตรา 68
แห่งพระราชบัญญัติบริษัทมหาชน จำกัด พ.ศ. 2535
และตามประกาศคณะกรรมการกำกับหลักทรัพย์และตลาดหลักทรัพย์ ที่ กจ. 12/2543 เรื่อง
การขออนุญาตและการอนุญาตให้เสนอขายหุ้นที่ออกใหม่ ฉบับลงวันที่ 22 มีนาคม 2543 ทุกประการ

 1.คณะกรรมการบริษัท

คณะกรรมการของบริษัทมีจำนวน 7 ท่าน ดังนี้

  --------- --------------------------- ----------------------------------
  ลำดับ      รายชื่อ                       ตำแหน่ง

  1.        นายลิ้ม ชู เส็ง                 กรรมการและประธานกรรมการ

  2.        นายหลิง ลี กวง                กรรมการ

  3.        นางสุกัญญา ลิ้ม**               กรรมการ

  4.        นางสาวธนัญญา ชุมพลกุลวงศ์       กรรมการ

  5.        นายธนกร ตันศิริ                กรรมการและประธานกรรมการตรวจสอบ

  6.        นายทศพล จูฑะพล               กรรมการและกรรมการตรวจสอบ

  7.        นางสาวเบญจมาศ บัวชุมสุข**      กรรมการและกรรมการตรวจสอบ
  --------- --------------------------- ----------------------------------

โดยมี นางสาวธนัญญา ชุมพลกุลวงศ์ เป็นเลขานุการคณะกรรมการบริษัท

หมายเหตุ : -**กรรมการลำดับที่ 3 คือนางสุกัญญา ลิ้มและลำดับที่ 7 คือนางสาวเบญจมาศ
บัวชุมสุข ได้ลาออกจากการเป็นกรรมการบริษัท โดยมีผลตั้งแต่วันที่ 28 กุมภาพันธ์ 2556
โดยมติที่ประชุมคณะกรรมการ ครั้งที่ 1/2556 วันที่ 28 กุมภาพันธ์ 2556
ได้อนุมัติให้แต่งตั้งนายณัฐภพ รัตนสุวรรณทวีและนางบงกช
รัศมีไพศาลเข้าดำรงตำแหน่งกรรมการแทนกรรมการที่ลาออก

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัท ประกอบด้วยนายลิ้ม ชู เส็ง นายหลิง ลี กวง นางสุกัญญา
ลิ้ม และนางสาวธนัญญา ชุมพลกุลวงศ์
กรรมการสองในสี่คนลงลายมือชื่อร่วมกันและประทับตราสำคัญของบริษัท

หมายเหตุ : สืบเนื่องจากการเปลี่ยนกรรมการที่ลาออก มติที่ประชุมคณะกรรมการ ครั้งที่ 1/2556
วันที่ 28 กุมภาพันธ์ 2556 ได้อนุมัติให้แก้ไขชื่อกรรมการซึ่งมีอำนาจลงลายมือชื่อแทนบริษัทฯ
เป็นดังนี้

“นายณัฐภพ รัตนสุวรรณทวี หรือนางบงกช รัศมีไพศาล ลงลายมือชื่อร่วมกับนางสาวธนัญญา
ชุมพลกุลวงศ์ รวมเป็นสองคนและประทับตราสำคัญของบริษัท” โดยให้มีผลตั้งแต่วันที่ 28 กุมภาพันธ์
2556 เป็นต้นไป

อำนาจหน้าที่ของคณะกรรมการบริษัท

1.  ดำเนินกิจการค้าของบริษัทให้เป็นไปตามกฎหมาย วัตถุประสงค์และข้อบังคับของบริษัท
    ตลอดจนมติของที่ประชุมผู้ถือหุ้น

2.  วางแผนและนโยบาย การบริหารงานของบริษัท ตลอดจนตรวจสอบผลการดำเนินงานของบริษัท

  กำหนดระเบียบต่างๆของบริษัท

3.  แต่งตั้งคณะกรรมการบริหาร หรือมอบหมายให้กรรมการคนใดคนหนึ่งหรือหลายคน
    หรือบุคคลอื่นกระทำการอย่างหนึ่งอย่างใดแทนคณะกรรมการ
    และภายในขอบเขตที่คณะกรรมการพึงมี และมีสิทธิที่จะยกเลิก เพิกถอน แก้ไข หรือ
    เปลี่ยนแปลงอำนาจดังกล่าวได้

4.  พิจารณา และอนุมัติกิจการอื่นๆ ที่สำคัญ อันเกี่ยวกับบริษัทหรือที่เห็นสมควรจะดำเนินกิจการนั้นๆ
    เพื่อให้เกิดประโยชน์แก่บริษัท

 2. คณะกรรมการตรวจสอบ ( Audit Committee )

คณะกรรมการตรวจสอบ มีจำนวน 3 ท่าน ซึ่งได้รับการแต่งตั้งเมื่อวันที่ 15 พฤศจิกายน 2545
ยกเว้น นางสาวเบญจมาศ บัวชุมสุข ได้รับการแต่งตั้งเมื่อวันที่ 26 ธันวาคม 2546 โดยทั้ง 3
ท่านดำรงตำแหน่งครบวาระและได้กลับเข้าดำรงตำแหน่งตามมติที่ประชุมคณะกรรมการจนถึงปัจจุบัน

รายชื่อคณะกรรมการตรวจสอบประกอบด้วย

+--------+-------------------------+----------------------------------+
| ลำดับ   | รายชื่อ                   | ตำแหน่ง                           |
+--------+-------------------------+----------------------------------+
| 1.     | นายธนกร ตันศิริ            | ประธานกรรมการตรวจสอบ             |
+--------+-------------------------+----------------------------------+
| 2.     | นายทศพล จูฑะพล           | กรรมการตรวจสอบ                   |
+--------+-------------------------+----------------------------------+
| 3.     | นางสาวเบญจมาศ บัวชุมสุข    | กรรมการตรวจสอบ                   |
+--------+-------------------------+----------------------------------+

โดยมี นางสาวทิพย์วรรณ ม่วงโพธิ์เงิน เป็นเลขานุการคณะกรรมการตรวจสอบ

หมายเหตุ : นางสาวเบญจมาศ บัวชุมสุข ได้ลาออกจากการเป็นกรรมการตรวจสอบ
โดยมีผลตั้งแต่วันที่ 28 กุมภาพันธ์ 2556 เป็นต้นไป และบริษัทฯ
กำลังสรรหากรรมการตรวจสอบเข้ารับตำแหน่งแทนต่อไป

อำนาจหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ
    โดยการประสานงานกับผู้สอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใด ๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทก็ได้

2.  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานการปฎิบัติงานของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฏหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

  - ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

  - ความเห็นเกี่ยวกับความพอเพียงของระบบควบคุมภายในของบริษัท

  - ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  - ความเห็นเกี่ยวกับความเหมาะสมของผู้สอบบัญชี

  - ความเห็นเกี่ยวกับรายการที่อาจมีความขัดแย้งทางผลประโยชน์

  - จำนวนการประชุมคณะกรรมการตรวจสอบ และการเข้าร่วมประชุมของกรรมการตรวจสอบแต่
  ละท่าน

  - ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

  -
  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.
ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

ทั้งนี้ การมอบอำนาจดังกล่าวข้างต้น
คณะกรรมการตรวจสอบจะต้องปฏิบัติตามข้อกำหนดและระเบียบวาระต่าง ๆ
ที่ได้รับอนุมัติจากคณะกรรมการบริษัท และต้องไม่อนุมัติรายการใด ๆ
ที่ตนเองหรือบุคคลที่อาจมีความขัดแย้งทางผลประโยชน์ มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทและบริษัทย่อย
และจะต้องเปิดเผยรายการดังกล่าวต่อคณะกรรมการบริษัทเพื่อให้คณะกรรมการบริษัทพิจารณา

 3. ผู้บริหาร

บริษัทมีคณะผู้บริหารจำนวน 4 ท่าน ประกอบด้วยรายชื่อดังต่อไปนี้

  ------- ----------------------- -----------------------------------------
  ลำดับ    รายชื่อ                   ตำแหน่ง

  1.      นายลิ้ม ชู เส็ง             ประธานบริหารและรักษาการประธานเจ้าหน้าที่บริหาร

  2.      นายบัญชา ชัยกุลเสรีวัฒน์      ผู้จัดการฝ่ายการขนส่งและทรัพยากรบุคคล

  3.      นางสาวอุษณีษ์ ปัตเมฆ        ผู้จัดการฝ่ายการตลาด

  4.      นางสาวธนัญญา ชุมพลกุลวงศ์   ผู้จัดการฝ่ายบัญชีและการเงิน
  ------- ----------------------- -----------------------------------------

ขอบเขต อำนาจหน้าที่ของประธานบริหาร

1.  พิจารณาเรื่องการจัดสรรงบประมาณประจำปีก่อนที่จะนำเสนอให้คณะกรรมการบริษัทพิจารณาอนุมัติ
    ทั้งนี้ให้รวมถึงการพิจารณาอนุมัติการเปลี่ยนแปลงและเพิ่มเติมงบประมาณรายจ่ายประจำปีในระหว่างที่ไม่มีการประชุมคณะกรรมการบริษัท
    และให้นำเสนอคณะกรรมการบริษัท เพื่อทราบในที่ประชุมคราวถัดไป

2.  พิจารณาการใช้จ่ายเงินในส่วนที่เกินวงเงินอนุมัติของผู้บริหาร
    โดยให้นำเสนอคณะกรรมการบริษัท เพื่อทราบในที่ประชุมคราวถัดไป

3.  อนุมัติการใช้จ่ายเงินลงทุนที่สำคัญ ๆ ที่ได้กำหนดไว้ในงบประมาณรายจ่ายประจำปี
    ซึ่งงบประมาณดังกล่าวได้ผ่านมติอนุมัติจากคณะกรรมการแล้ว
    หรือที่คณะกรรมการบริษัทได้เคยมีมติอนุมัติในหลักการไว้แล้ว

4.  อนุมัติในหลักการการลงทุนในการขยายธุรกิจ ตลอดจนการร่วมทุนกับผู้ประกอบกิจการอื่น ๆ
    และให้นำเสนอคณะกรรมการบริษัท เพื่ออนุมัติในที่ประชุมคราวถัดไป

5.  อนุมัติการแต่งตั้งผู้มีอำนาจลงนามในเช็คหรือเอกสารสั่งจ่ายเงินของบริษัท รวมทั้งสัญญาต่างๆ
    เอกสารทางการบัญชี / การเงิน และเอกสารทั่วไป

6.  เป็นที่ปรึกษาฝ่ายจัดการในเรื่องเกี่ยวกับนโยบายด้านการเงิน การตลาด การบริหารงานบุคคล
    และด้านการปฏิบัติการอื่น ๆ ซึ่งเกี่ยวข้องกับการดำเนินธุรกิจของบริษัท

7.  จัดสรรเงินบำเหน็จรางวัลหรือค่าตอบแทนซึ่งได้รับอนุมัติจากคณะกรรมการบริษัทแล้วให้แก่พนักงานหรือลูกจ้างของบริษัทหรือของบุคคลใด
    ๆ ที่กระทำกิจการให้บริษัท

8.  อนุมัติการแต่งตั้งโยกย้ายและเลิกจ้างพนักงาน

ทั้งนี้ การมอบอำนาจดังกล่าวข้างต้น
ประธานเจ้าหน้าที่บริหารจะต้องปฏิบัติตามข้อกำหนดและระเบียบวาระต่าง ๆ
ที่ได้รับอนุมัติจากคณะกรรมการบริษัท และต้องไม่อนุมัติรายการใด ๆ
ที่ตนเองหรือบุคคลที่อาจมีความขัดแย้งทางผลประโยชน์ มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทและบริษัทย่อย
และจะต้องเปิดเผยรายการดังกล่าวต่อคณะกรรมการบริษัทเพื่อให้คณะกรรมการบริษัทพิจารณา

การอื่นใดนอกเหนือจากที่กล่าวมาข้างต้น ประธานบริหารไม่สามารถกระทำได้
เว้นแต่จะได้รับมอบหมายจากที่ประชุมคณะกรรมการบริษัทเป็นคราว ๆ ไป

 8.2 การสรรหากรรมการและผู้บริหาร

บริษัทไม่มีคณะกรรมการสรรหา
โดยในการคัดเลือกบุคคลที่จะได้รับการแต่งตั้งเป็นกรรมการมีขั้นตอนดังนี้

 - คณะกรรมการบริษัท

คณะกรรมการบริษัท ประกอบด้วยกรรมการอย่างน้อย 5 ท่าน
โดยให้ที่ประชุมผู้ถือหุ้นเป็นผู้พิจารณาเลือกตั้ง
และให้คณะกรรมการเลือกตั้งกรรมการด้วยกันเป็นประธานกรรมการ
และอาจเลือกรองประธานกรรมการ กรรมการผู้จัดการ และตำแหน่งอื่นตามที่เห็นเหมาะสมด้วยก็ได้
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

การเลือกตั้งกรรมการมีวิธีการดังต่อไปนี้

1.ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

1.  การเลือกตั้งกรรมการจะลงคะแนนเสียงเลือกตั้งเป็นรายบุคคลหรือหลายคนเป็นกรรมการก็ได้
    ทั้งนี้ ตามแต่ที่ประชุมผู้ถือหุ้นจะเห็นควร โดยในการออกเสียงลงคะแนน
    ไม่ว่าจะเป็นการเลือกตั้งเป็นรายบุคคลหรือหลายคน
    บุคคลแต่ละคนที่ผู้ถือหุ้นออกเสียงเลือกตั้งจะได้รับคะแนนเสียงจากผู้ถือหุ้นตามจำนวนหุ้นที่ผู้ถือหุ้นนั้นมีอยู่ทั้งหมดตามข้อ
    1 โดยผู้ถือหุ้นดังกล่าวจะแบ่งคะแนนเสียงแก่ผู้หนึ่งผู้ใดมากหรือน้อยเพียงใดไม่ได้

2.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

- คณะกรรมการตรวจสอบ

คณะกรรมการตรวจสอบซึ่งเป็นกรรมการอิสระ ประกอบด้วยคณะกรรมการ 3 ท่าน
โดยที่ประชุมผู้ถือหุ้นของบริษัทเป็นผู้อนุมัติการจัดตั้งคณะกรรมการตรวจสอบ (Audit Committee)
และกำหนดให้คณะกรรมการตรวจสอบอยู่ในวาระคราวละ 2 ปี โดยกำหนดค่าตอบแทนไม่เกิน
50,000 บาทต่อคนต่อปี

  ----------------------------------- -----------------------------------
  รายชื่อกรรมการตรวจสอบ                 ค่าตอบแทนประจำปี 2555

  1.นายธนกร ตันศิริ                      30,000.-

  2.นายทศพล จูฑะพล                     30,000.-

  3.นางสาวเบญมาศ บัวชุมสุข               30,000.-
  ----------------------------------- -----------------------------------

 8.3 ค่าตอบแทนผู้บริหาร

 ก. ค่าตอบแทนที่เป็นตัวเงิน

 กรรมการ

ในปี 2555 ตั้งแต่วันที่ 1 มกราคม – 31 ธันวาคม 2555 บริษัทมีกรรมการจำนวน 7 ท่าน
บริษัทได้กำหนดค่าเบี้ยประชุมกรรมการท่านละ 5,000 บาทต่อครั้ง ในปี 2555
บริษัทจ่ายค่าเบี้ยประชุมกรรมการเป็นจำนวนรวม 185,000 บาท

 ผู้บริหาร

ในปี 2555 บริษัทจ่ายค่าตอบแทนให้ผู้บริหารในช่วงวันที่ 1 มกราคม – 31 ธันวาคม 2555 จำนวน
4 ท่าน ในรูปของเงินเดือนจำนวน 3.81
ล้านบาทและบริษัทจ่ายเงินสมทบเข้ากองทุนสำรองเลี้ยงชีพสำหรับผู้บริหาร เป็นจำนวนเงิน
56,952.- บาท

 ข. ค่าตอบแทนอื่น

 กรรมการ

 -ไม่มี-

 ผู้บริหาร

 -ไม่มี-

 8.4 การกำกับดูแลกิจการ

คณะกรรมการบริษัทมีนโยบายการปฏิบัติตามข้อพึงปฏิบัติที่ดี (Code of Best Practices)
สำหรับกรรมการบริษัทจดทะเบียนที่เป็นไปตามแนวทางของตลาดหลักทรัพย์แห่งประเทศไทย
ทั้งนี้คณะกรรมการบริษัทได้ตระหนักถึงความสำคัญของการกำกับดูแลกิจการที่ดี
เพื่อให้การดำเนินธุรกิจเป็นไปอย่างโปร่งใส และเจริญเติบโตอย่างต่อเนื่องและมั่นคง
โดยบริษัทได้กำหนดการกำกับดูแลกิจการที่ดีดังต่อไปนี้

 1.สิทธิของผู้ถือหุ้น

ในปี 2555 บริษัทมีการประชุมผู้ถือหุ้น 1 ครั้ง เป็นการประชุมประจำปี 1 ครั้ง เมื่อวันที่
24เมษายน 2555 โดยมอบหมายให้บริษัท ศูนย์รับฝากหลักทรัพย์ (ประเทศไทย)
ซึ่งเป็นนายทะเบียนของบริษัทจัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าก่อนวันประชุม 7-14 วัน ซึ่งเป็นไปตามข้อบังคับของบริษัท
และมีการบันทึกรายงานการประชุมถูกต้อง ครบถ้วน เพื่อให้ผู้ถือหุ้นสามารถตรวจสอบได้

2.การปฏิบัติต่อผู้ถือหุ้นโดยเท่าเทียมกัน

การประชุมผู้ถือหุ้นในปี 2555 มีผู้ถือหุ้นและผู้รับมอบฉันทะเข้าร่วมประชุมจำนวน 30 ราย
นับจำนวนหุ้นได้ 257,619,425 หุ้น คิดเป็นร้อยละ 39.02 ของจำนวนหุ้นทั้งหมด
โดยมีประธานกรรมการ กรรมการ กรรมการตรวจสอบ ผู้บริหารและผู้สอบบัญชี เข้าร่วมประชุม
ทั้งนี้ประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัท
สอบถามและแสดงความคิดเห็นและข้อเสนอแนะต่างๆ
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว และ

บริษัทได้เพิ่มทางเลือกให้กับผู้ถือหุ้นโดยให้ประธานกรรมการตรวจสอบ
ซึ่งเป็นกรรมการอิสระเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้
โดยในการประชุมสามัญผู้ถือหุ้นปี 2555 มีผู้ถือหุ้นจำนวน 2 ราย นับเป็นจำนวนหุ้นได้จำนวน
2,199,120 หุ้น ที่ได้มอบอำนาจให้กรรมการตรวจสอบออกเสียงแทน
ส่วนข้อกำหนดมาตรการป้องกันข้อมูภายใน
ได้มีการห้ามมิให้กรรมการ,ผู้บริหารหรือหน่วยงานที่ได้รับข้อมูลภายในใด ๆ
นำข้อมูลไปเปิดเผยหรือไปใช้ประโยชน์ก่อนที่จะเปิดเผยสู่สาธารณชน
โดยการกำหนดห้ามมิให้ทำการซื้อขายหลักทรัพย์ของบริษัทเป็นระยะเวลา 1 เดือน
ก่อนที่งบการเงินจะเปิดเผย ในระหว่างปีที่ผ่านมา
กรรมการและผู้บริหารได้ปฏิบัติตามนโยบายอย่างเคร่งครัด
และไม่ปรากฏว่ามีการซื้อขายหุ้นในช่วงที่ห้ามเลย

3.บทบาทของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน เช่น
พนักงานและผู้บริหารของบริษัท หรือผู้มีส่วนได้เสียภายนอก ได้แก่ คู่แข่ง เจ้าหนี้
ภาครัฐและหน่วยงานอื่นๆ ที่เกี่ยวข้อง
เนื่องจากบริษัทตระหนักถึงแรงสนับสนุนจากผู้มีส่วนได้เสียต่างๆ ซึ่งจะสร้างความสามารถในการ

แข่งขันและสร้างกำไรให้กับบริษัท ซึ่งถือว่าเป็นการสร้างความสำเร็จในระยะยาวของบริษัทได้
โดยมีรายละเอียดที่สำคัญ ได้แก่

  คู่ค้า : บริษัทมีการซื้อสินค้าและบริการจากคู่ค้าตามเงื่อนไขทางการค้า
  รวมถึงการปฏิบัติตามสัญญาคู่ค้า

  เจ้าหนี้ : บริษัทปฏิบัติตามเงื่อนไขการกู้ยืมเงินตามข้อตกลง

  ลูกค้า : บริษัทเอาใจใส่และรับผิดชอบต่อลูกค้า โดยให้บริการที่มีคุณภาพ มาตรฐาน
  และรวดเร็วตรงต่อเวลา

  ชุมชน :
  บริษัทคำนึงถึงสภาพแวดล้อมโดยมีความรับผิดชอบและดูแลมิให้มีผลกระทบต่อสิ่งแวดล้อมของชุมชนและสังคม

และจากการดำเนินงานของบริษัทได้ยึดมั่นในคุณธรรม
และความซื่อสัตย์สุจริตต่อผู้ที่มีส่วนได้เสียกับบริษัทฯ อย่างเคร่งครัด และไม่มีข้อพิพาทใด ๆ
ในเรื่องที่เกี่ยวกับคู่แข่งทางการค้า

4.การเปิดเผยข้อมูลและความโปร่งใส

- กระบวนการเปิดเผยข้อมูล

บริษัทได้เปิดเผยข้อมูลที่ครบถ้วน ตรงต่อความเป็นจริง เชื่อถือได้ สม่ำเสมอ และทันเวลา
ซึ่งฝ่ายบริหารของบริษัทได้ให้ความสำคัญและจะยึดถือปฏิบัติไปโดยตลอด
ในส่วนของงานด้านผู้ลงทุนสัมพันธ์นั้น ได้มอบหมายให้ผู้จัดการฝ่ายบัญชีและการเงิน
ทำหน้าที่ติดต่อสื่อสารกับผู้ลงทุนสถาบัน ผู้ถือหุ้น รวมทั้งนักวิเคราะห์และภาครัฐที่เกี่ยวข้อง
ทั้งนี้นักลงทุนสามารถติดต่อส่วนงานผู้ลงทุนสัมพันธ์ได้ที่หมายเลขโทรศัพท์ 038-828421

- การถ่วงดุลของกรรมการที่ไม่เป็นผู้บริหาร

บริษัทมีคณะกรรมการทั้งสิ้นจำนวน 7 ท่าน รายละเอียดเป็นดังนี้

  ----------------------- ------------------- --------------------- ----------------
  สถานะ                   กรรมการที่เป็นผู้บริหาร   กรรมการที่ไม่เป็นผู้บริหาร   กรรมการตรวจสอบ

  กรรมการที่เป็นตัวแทนผู้ถือหุ้น   2                   2                     -

  กรรมการอิสระ             -                   -                     3
  ----------------------- ------------------- --------------------- ----------------

- การประชุมคณะกรรมการ

บริษัทได้กำหนดให้มีการประชุมคณะกรรมการอย่างน้อย 3 เดือนต่อครั้ง
และมีการประชุมพิเศษเพิ่มตามความจำเป็น โดยมีการกำหนดวาระชัดเจน ล่วงหน้า
และมีวาระพิจารณาติดตามผลการดำเนินงานเป็นประจำ
โดยมีการจัดหนังสือเชิญประชุมพร้อมระเบียบวาระการประชุมและเอกสารก่อนการประชุมเป็นระยะเวลาล่วงหน้า
7 วันก่อนวันประชุม เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม

สำหรับปี 2555 การประชุมคณะกรรมการบริษัทมีขึ้นทั้งหมด 6 ครั้ง กรรมการที่เข้าร่วมประชุมมีดังนี้

  ---------------------- --------------------------------- ----------------------
  รายชื่อกรรมการ           ตำแหน่ง                            จำนวนครั้งที่เข้าร่วมประชุม

  1.นายลิ้ม ชู เส็ง          กรรมการและประธานกรรมการ           6/6

  2.นางสุกัญญา ลิ้ม          กรรมการ                           4/6

  3.นางสาวธนัญญา          กรรมการและผู้จัดการฝ่ายบัญชีและการเงิน   6/6
  ชุมพลกุลวงศ์                                                

  4.นายหลิง ลี กวง         กรรมการ                           6/6

  5.นายธนกร ตันศิริ         กรรมการและประธานกรรมการตรวจสอบ    6/6

  6.นายทศพล จูฑะพล        กรรมการและกรรมการตรวจสอบ          6/6

  7.นางสาวเบญจมาศ บัวชุมสุข กรรมการและกรรมการตรวจสอบ          3/6
  ---------------------- --------------------------------- ----------------------

- ค่าตอบแทนกรรมการและผู้บริหาร

 ค่าตอบแทนของคณะกรรมการบริษัทได้รับอนุมัติจากที่ประชุมสามัญผู้ถือหุ้นในปี 2555 อนุมัติให้ค่าตอบแทนกรรมการบริษัทเป็นจำนวนเงินท่านละ 5,000 บาทต่อการประชุมหนึ่งครั้งและค่าตอบแทนกรรมการตรวจสอบเป็นจำนวนเงินท่านละไม่เกิน 50,000 บาทต่อปี (นอกเหนือจากค่าตอบแทนที่ได้รับในฐานะกรรมการบริษัท)

- การรวมหรือแยกตำแหน่ง

ปัจจุบันและประธานกรรมการกับประธานบริหารเป็นบุคคลเดียวกัน
อย่างไรก็ตามเพื่อให้เกิดการถ่วงดุลและการสอบทานการบริหารงาน
บริษัทมีนโยบายจะแยกตำแหน่งทั้งสองออกจากกันในอนาคต

 - คณะอนุกรรมการ

คณะกรรมการบริษัทได้มีการแต่งตั้งคณะกรรมการตรวจสอบ เข้าดำรงตำแหน่งเมื่อวันที่ 15
พฤศจิกายน 2545 เพื่อช่วยในการกำกับดูแลกิจการของบริษัท
โดยอำนาจและหน้าที่ของคณะกรรมการตรวจสอบเป็นไปตามรายละเอียดในข้อ 9.1
เรื่องโครงสร้างการจัดการ ทั้งนี้ปัจจุบันบริษัทยังไม่มีคณะอนุกรรมการกำหนดค่าตอบแทน
แต่ในอนาคตบริษัทมีนโยบายที่จะจัดตั้งอนุคณะกรรมการดังกล่าว
อย่างไรก็ตามในปัจจุบันการกำหนดค่าตอบแทนของบริษัทจะพิจารณาจากข้อมูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกัน
รวมทั้งพิจารณาประกอบกับผลประกอบการของบริษัท

 - รายงานของคณะกรรมการ

 คณะกรรมการบริษัทเป็นผู้รับผิดชอบต่องบการเงินของบริษัทและงบการเงินรวมของบริษัทและบริษัทย่อยและสารสนเทศทางการเงินที่ปรากฏในรายงานประจำปี ทั้งนี้งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ และใช้ดุลยพินิจอย่างระมัดระวังและประมาณการที่ดีที่สุดในการจัดทำ รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน 

5.ความรับผิดชอบของคณะกรรมการ 

 - ภาวะผู้นำและวิสัยทัศน์

คณะกรรมการบริษัทและผู้บริหารของบริษัทมุ่งมั่นในการบริหารและการจัดการธุรกิจ
เพื่อให้สามารถแข่งขันกับคู่แข่งขันในธุรกิจประเภทเดียวกันได้
ปรับเปลี่ยนกลยุทธ์ด้านการตลาดให้เหมาะสมกับสภาพการณ์ที่เปลี่ยนแปลงอยู่ตลอดเวลา
โดยยึดมั่นในหลักการและปฏิบัติตามระเบียบข้อบังคับที่ได้กำหนดไว้

 - ความขัดแย้งทางผลประโยชน์

เพื่อป้องกันความขัดแย้งทางผลประโยชน์
คณะกรรมการได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
รวมทั้งกำหนดนโยบายและวิธีการดูแลไม่ให้ผู้บริหารและผู้ที่เกี่ยวข้องนำข้อมูลภายในของบริษัทไปใช้เพื่อประโยชน์ส่วนตน
เช่น รายการที่เกี่ยวโยงกัน ได้พิจารณาความเหมาะสมอย่างรอบคอบทุกครั้ง
รวมทั้งมีการปฏิบัติตามหลักเกณฑ์ของตลาดหลักทรัพย์
โดยราคาและเงื่อนไขเสมือนทำรายการกับบุคคลภายนอก (Arm’s Length Basis)
รวมถึงการดูแลเรื่องการใช้ข้อมูลภายใน
โดยห้ามไม่ให้ผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอกหรือบุคคลที่ไม่มีหน้าที่เกี่ยวข้อง
และไม่ซื้อขายหลักทรัพย์ของบริษัทในช่วง 1 เดือน ก่อนที่งบการเงินเผยแพร่ต่อสาธารณชน

 - ระบบการควบคุมและการตรวจสอบภายใน

บริษัทได้ให้ความสำคัญต่อระบบควบคุมภายในทั้งในระดับบริหาร
และระดับปฏิบัติงานเพื่อให้มีประสิทธิภาพ จึงได้กำหนดภาระหน้าที่
อำนาจการดำเนินการของผู้ปฏิบัติงาน ผู้บริหาร ไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทให้เกิดประโยชน์ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการควบคุมภายในที่เกี่ยวกับระบบการเงิน
โดยบริษัทได้จัดให้มีระบบรายงานทางการเงินเสนอผู้บริหารสายงานที่รับผิดชอบ

บริษัทมีฝ่ายตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลัก
และกิจกรรมทางการเงินที่สำคัญของบริษัทได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัท (Compliance
Control) และเพื่อให้หน่วยงานตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการจึงกำหนดให้ฝ่ายตรวจสอบภายในรายงานผลการตรวจสอบโดยตรงต่อคณะกรรมการตรวจสอบ
และได้รับการประเมินผลงานจากคณะกรรมการตรวจสอบด้วย

8.5 บุคลากร

จำนวนพนักงานทั้งหมดของบริษัท ณ วันที่ 31 ธันวาคม 2554 และ 2555 มีจำนวนทั้งสิ้น 32คนและ
32 คน ตามลำดับประกอบด้วยพนักงานตามสายงานดังนี้

+---+-----------------------+--------------------+---------------------+
|   |                       | 2554               | 2555                |
+---+-----------------------+--------------------+---------------------+
|   | ฝ่าย                   | จำ                 | จำนวนพนักงานประจำ    |
|   |                       | นวนพนักงานประจำ(คน) |                     |
|   |                       |                    | (คน)                |
+---+-----------------------+--------------------+---------------------+
| 1 | ฝ่ายการตลาด            | 1                  | 1                   |
| . |                       |                    |                     |
+---+-----------------------+--------------------+---------------------+
| 2 | ฝ่า                    | 8                  | 8                   |
| . | ยบริการการขนส่งและจัดเก็บ |                    |                     |
+---+-----------------------+--------------------+---------------------+
| 3 | ฝ่ายปฏิบัติการ            | 14                 | 14                  |
| . |                       |                    |                     |
+---+-----------------------+--------------------+---------------------+
| 4 | ฝ่ายทรัพยากรบุคคล        | 4                  | 4                   |
| . |                       |                    |                     |
+---+-----------------------+--------------------+---------------------+
| 5 | ฝ่ายบัญชีและการเงิน       | 5                  | 5                   |
| . |                       |                    |                     |
+---+-----------------------+--------------------+---------------------+
|   | รวม                   | 32                 | 32                  |
+---+-----------------------+--------------------+---------------------+

ทั้งนี้ในระยะเวลา 3 ปีที่ผ่านมา บริษัทไม่มีข้อพิพาทด้านแรงงานใดๆ

 ค่าตอบแทนพนักงาน

ในปี 2554 และปี 2555 บริษัทให้ค่าตอบแทนแก่พนักงานจำนวน 35 คนและ 34 คนตามลำดับ
(รวมเข้าออกระหว่างปี) รวมเป็นจำนวน 9.41 ล้านบาท และ 8.88
ล้านบาทตามลำดับโดยเป็นค่าตอบแทนในรูปเงินเดือน

ส่วนเงินสมทบกองทุนสำรองเลี้ยงชีพในปี 2554 และปี 2555 เป็นจำนวน 126,666 บาท และ
129,059 บาท ตามลำดับ

 นโยบายการพัฒนาบุคลากร 

บริษัทมีนโยบายในการพัฒนาพนักงาน โดยมีการจัดอบรมภายใน
และการส่งอบรมภายนอกอย่างสม่ำเสมอ
รวมทั้งมีนโยบายในการให้ผลตอบแทนกับพนักงานในอัตราที่เหมาะสมเพื่อจูงใจและรักษาให้พนักงานทำงานกับบริษัทในระยะยาว